يعني حضرتك الايه صريحه (شهر رمضان الذي نزل في القرآن) ومعناها الصريح ان القرآن نزل في شهر رمضان كامل ، مينفعش يكون ليها تأويل تاني (بدأ نزول القرآن في رمضان) إلا اذا كان في دليل بيدعم فعلاً ان الوحي نزل في شهر رمضان (احد الاشهر العربيه ولست اعني شهر الصيام لأن لم يكن هناك صام )
براحة على نفسك بس يا صديقي ، وما تستعجلش في الدخول في حاجات أنت مش عارف بتتعمل إزاي ، عشان ما تطلعش باختراعات غريبة زي المكتوبة أعلاه..  القرآن نزل على رسول الله مقسمّا ، بالإجماع ، وبنص القرآن في قوله تعالى : "ولاتعجل بالقرآن من قبل أن يقضى إليك وحيه" ، وفي قوله تعالى : "وقرآنًا فرّقناه ، لتقرأه على الناس على مكث ونزلناه تنزيلًا" ، دا رقم واحد.  رقم اتنين ، منين جبت إنت أن "شهر رمضان الذي أنزل فيه القرآن" تفيد قطعًا ويقينًا وحصرًا أنه نزل كله في شهر رمضان؟ ، الكلام دا من ناحية اللغة حتى ما يمشيش ، هي تحتمل أنه يكون كاملًا ، وتحتمل غير ذلك أو بعض أجزاء ، أو أشرف جزء منه مثلًا .. تحتمل كل المعاني دي. فبراحة كده وبلاش استعجال في استصدار الأحكام بفهمك المجرد. أما القول الذي قلتُ لك ، فهو قول مجموعة كبيرة من المفسرين.  واللي بيقولوا أنه نزل كاملًا في رمضان ، بيقولوا أنه نزل من اللوح المحفوظ (الذي كتب الله فيه كل شيء) للسماء الدنيا (على جبريل) ، ونزل على النبي مفرقًا برضه في مناسبات متفرقة حسب ما يأمر الله جبريل بإنزاله منه ودا قول ابن عباس. ففي كل الحالات هو ما نزلش كاملًا على النبي صلى الله عليه وسلم ، لا في رمضان ، ولا في غير رمضان.  فلو سمحت ، نهدا كده بس الله يخليك.